San Rafaelio lagūna

San Rafaelio lagūna () – pajūrinis ežeras pietų Čilėje, Aiseno regione, San Rafaelio lagūnos nacionaliniame parke. Šiaurėje protakomis jungiasi su Moraledos sąsiauriu (Ramusis vandenynas). Pietuose ežerą supa Ifkio sąsmauka ir Taitao pusiasalis. Toliau pietuose driekiasi Šiaurės Patagonijos ledlaukis.

Lagūna ledyninės kilmės, į ją leidžiasi San Rafaelio ledynas.

Vystomas turizmas. Į lagūną galima atplaukti laivais iš Puerto Monto arba Puerto Čakabuko.

Šaltiniai 

Čilės ežerai